stanford-oval/wikipedia huggingface dataset:
Jump (Madonnan kappale)
Julkaisu ja vastaanotto > Kriitikoiden arviot

”Jump” vastaanotti kriitikoiden arvioissa pääasiassa positiivista palautetta. Billboardin Keith Caulfield kehui kappaleen teemaa pitäen ”Jumpia” ”sykkivänä pop-kappaleena, josta löytyy universaali sanoma uskoa itseesi”. BBC:n kriitikko Alan Braidwoodin mukaan kappale ”kiidättää kuulijansa takaisin huumaavalle 80-luvulle”. Braidwood piti kappaletta myös ”sairaan tarttuvana” ja yhtenä Confessions on a Dance Floor -albumin kohokohtana.
Jennifer Vineyard, MTV:n kriitikko, nosti arviossaan esille ”Jumpin” kuin ”eräänlaisena jatkona ”Keep It Together” -kappaleelle”. The New York Timesin kriitikko Jon Pareles puolestaan piti ”Jumpissa” kuultavaa ”Madonnan synkkää puolta” parhaana asiana. Slant Magazinen arviossa Sal Cinquemani nosti esiin kappaleen karun, klubimaisen puolen.
Stylus Magazinen arviossa Thomas Inskeep totesi ”koko kappaleen kuulostaneen näihin korviin kunnianosoituksena Pet Shop Boysille”. Matt Zakosek kirjoitti The Chicago Maroonissa ”Jumpin” ja ”Pushin” ”olevan niin lähellä 80-luvun Madonnaa, kuin me luultavasti koskaan tulemme kuulemaan uudelleen”. Sanoituksia Zakosek kommentoi ”iloisiksi, hauskanpidosta muistuttaviksi sekä ennakkoluulottomaksi Madonnaksi”. Diego Costa korosti UWM Postin arviossaan kappaleen alun puhuttua introa ”vastustamattomaksi, määräileväksi ja hieman sadistiseksi”. Hän viittasi intron tyylillä Madonnan vuoden 1992 singleen ”Erotica”.
Margaret Moser arvioi ”Jumpin” ”keimailevaksi ja seksikkääksi”. Jason Shawhan puolestaan havainnoi ”Jumpin” ja ”Forbidden Loven” saaneen selviä vaikutteita 1970-luvun artisteilta, kuten Donna Summerilta, Pete Bellottelta ja Giorgio Moroderilta.
Julkaisu ja vastaanotto > Kaupallinen menestys

Yhdysvalloissa ”Jump” lanseerattiin ensin adult contemporary music -formaatin radioasemien välityksellä. Levy-yhtiö Warner Bros. Records halusi varmistaa kappaleen saavuttavan vankan pohjan erityisesti aikuisille suunnatulla musiikkisektorilla ennen kappaleen tuomista uusimpia hittejä soittaville radioasemille. Kappale nousikin sijalle 21 Billboardin Adult Contemporary -listalla julkaisupäivänään. Kappale sai myös hieman radiosoittoa uusimpia hittejä soittavilla radioasemilla, toisin kuin Confessions on a Dance Floor -albumin muut singlet. ”Jumpia” käytettiin Paholainen pukeutuu Pradaan -elokuvan soundtrackilla vuonna 2006.
iTunesin verkkokaupassa julkaisun jälkeen kappale nousi Billboardin Bubbling Under Hot 100 Singles -listalla sijalle viisi. Listasijoitus ei kuitenkaan enää parantunut ja kappale ei noussut Billboard Hot 100 -listalle lainkaan. Sen sijaan ”Jumpista” tuli Madonnan 37. ykkössijan saavuttanut kappale Billboardin Hot Dance Club Songs -listalla. ”Jump” sijoittui ykköseksi myös Hot 100 Singles Sales -listalla. Nielsen SoundScanin mukaan single myi Yhdysvalloissa 31 000 kappaletta digitaalisena ja 8 000 kappaletta fyysisenä singlenä. ”Jumpista” tuli Madonnan neljäs peräkkäinen ykkönen Hot Dance Airplay -listalla.
Yhdistyneessä kuningaskunnassa kappale debytoi sijalla 59 ja nousi listalla parhaimmillaan sijalle 9. Näin ollen Madonnan kaikki neljä Confessions on a Dance Floor -albumin singleä nousivat kymmenen parhaan joukkoon Yhdistyneessä kuningaskunnassa. Australiassa kappale saavutti parhaimmillaan sijan 29. Italiassa ja Unkarissa ”Jump” onnistui nousemaan listojen kärkisijoille. Italiassa kappale säilyi listan kymmenen parhaan joukossa 17 peräkkäistä viikkoa. Suomessa ”Jump” nousi sijalle kaksi ja Espanjassa sijalle kolme. Alankomaissa ja Tanskassa kappale käväisi kymmenen parhaan joukossa. Muissa Euroopan maissa ”Jump” nousi listoille vaihtelevasti. Huonoimman listasijoituksen kappale sai Ruotsissa, jossa se nousi vasta sijalle 40.
Live-esitykset

Madonna esitti ”Jumpin” osalla Confessions on a Dance Floor -albumin promootiokonserteista. Klubikeikkoina toteutetulla pienoiskiertueella Madonna esitti kappaleen pukeutuneena violettiin jakkuun ja polvisaappaisiin. Varsinaisella kiertueella, Confessions Tourilla, kappale esitettiin neljäntenä kappaleena konsertin alkupuolella osana hevosteemaa. Kappaleen aikana Madonnan tanssijat tekivät katosta varta vasten ”Jumpin” esitystä varten lavalle lasketulla teräsrakennelmalla erilaisia parkour-temppuja. Madonna itse lauloi kappaletta eri puolilla lavaa mustaan ratsastusasua muistuttaneeseen esiintymisasuunsa pukeutuneena. ”Jumpin” loppupuolella Madonna teki muutaman voimisteluliikkeen ennen laskeutumista lavan sisään vaatteidenvaihtoa varten. Muutamaa vuotta myöhemmin Sticky & Sweet Tourilla ”Jumpin” sampleja käytettiin ”Into the Groove” -kappaleen miksatussa versiossa.
Slant Magazinen arviossa Sal Cinquemani piti ”Jumpin” live-esitystä Confessions Tourilla todella mahtavana. Thomas Inksweep kirjoitti Stylus-lehdessä ”Jumpin” esityksen olevan täysin sensaatiomaista. Bill Lamb About.comista puolestaan listasi ”Jumpin” konsertin kohokohdaksi. ”Jumpin” liveversio sisällytettiin myöhemmin julkaistuun konserttitallenteeseen sekä CD- että DVD-versioon.
Kappalelistat ja formaatit

| 0 | 1 | 2 |
| --- | --- | --- |
|  12” vinyylisingle (W444T/9362-43041-0) A-puoli Jump – 7.47 (Jacques Lu Cont Mix) B-puoli Jump – 5.09 (Extended Album Version)  History – 6.54 2x12" vinyylisingle (W444TX/9362-42978-0) A-puoli Jump – 7.47 (Jacques Lu Cont Mix)  Jump – 3.59 (Album Version) B-puoli Jump – 5.09 (Extended Album Version)  Jump – 6.38 (Axwell Remix) C-puoli Jump – 6.49 (Junior Sanchez’s-Misshapes Mix) D-puoli History – 6.54   Jump – 3.22 (Radio Edit)  |  CD-single (CD1) (W744CD1/5439-15584-2) Jump – 3.59 (Album Version)  Jump – 5.09 (Extended Album Version) CD-single (CD2) (W744CD2/9362-43042-2) Jump – 3.22 (Radio Edit)  Jump – 6.49 (Junior Sanchez’s Misshapes Mix)  History – 6.54 CD-single (Maxi) (9362-42978-2) Jump – 3.22 (Radio Edit)  Jump – 7.47 (Jacques Lu Cont Mix)  Jump – 6.38 (Axwell Remix)  Jump – 6.49 (Junior Sanchez’s-Misshapes Mix)  Jump – 5.09 (Extended Album Version)  History – 6.54  |  CD-single (Promo, EU) (PR015998) Jump – 3.22 (Edit) CD-single (Promo, USA) (PRO-CDR-101858) Jump – 3.32 (Edit) CD-single (Promo, Japani) (PCS-784) Jump – 4.58 (Live Version) CD-single (Promo, Maxi) Jump – 3.24 (Radio Edit)  Jump – 7.49 (Jacques Lu Cont Mix)  Jump – 6.40 (Axwell Remix)  Jump – 6.48 (Junior Sanchez’s-Misshapes Mix)  Jump – 5.10 (Extended Album Version)  |
Kokoonpano

Kokoonpanon lähteinä Confessions on a Dance Floor -albumin sekä ”Jump”-singlen kansitekstit.
Madonna – laulu, taustalaulu, sävellys, sanoitus, tuottaja
Stuart Price – sävellys, sanoitus, tuottaja, nauhoittaja
Joe Henry – sävellys, sanoitus
Brian "Big Bass" Gardner – masterointi
Mark ”Spike” Stent – miksaus
Guy Oseary – valokuvaus, hallinto
Angela Becker – hallinto
Giovanni Bianco – taiteellinen johtaja, graafinen suunnittelu
Listasijoitukset

| Listasijoitukset | Paras sijoitus |
| --- | --- |
 MegaCharts: 5
 ARIA Singles Chart: 29
 Ultratop 50 (Flanderi): 18
 Ultratop 40 (Vallonia): 27
 Espanjan singlelista: 3
 European Hot 100: 19
 Irlannin singlelista: 19
 Italian singlelista: 1
 Ö3 Austria Top 40: 20
 Canadian Hot 100: 7
 Sverigetopplistan: 40
 Media Control Charts: 23
 Suomen virallinen lista: 2
 Swiss Music Charts: 21
 Tracklisten: 7
 Rádio Top 100 Oficiálni: 20
 Unkarin singlelista: 1
 Britannian singlelista: 9
 Billboard Bubbling Under Hot 100 Singles: 5
 Billboard Adult Contemporary: 21
 Billboard Hot Dance Club Songs: 1
 Billboard Hot Dance Airplay: 1
 Billboard Hot Singles Sales: 1
Aiheesta muualla

"Jumpin" musiikkivideo MTV:n sivuilla (Arkistoitu – Internet Archive)
Confessions on a Dance Floor Madonnan virallisilla kotisivuilla (Arkistoitu – Internet Archive)
| n k Madonnan kappaleet |
| --- | --- |
Madonna:  ”Everybody”  ”Burning Up”  ”Holiday”  ”Lucky Star”  ”Borderline” 
Like a Virgin:  ”Like a Virgin”  ”Material Girl”  ”Angel”  ”Into the Groove”  ”Dress You Up”  ”Love Don't Live Here Anymore” 
True Blue:  ”Live to Tell”  ”Papa Don’t Preach”  ”True Blue”  ”Open Your Heart”  ”La Isla Bonita” 
Who’s That Girl:  ”Who’s That Girl”  ”Causing a Commotion”  ”The Look of Love” 
You Can Dance:  ”Spotlight” 
Like a Prayer:  ”Like a Prayer”  ”Express Yourself”  ”Cherish”  ”Oh Father”  ”Dear Jessie”  ”Keep It Together” 
I’m Breathless:  ”Vogue”  ”Hanky Panky” 
The Immaculate Collection:  ”Justify My Love”  ”Crazy for You”  ”Rescue Me”  ”Holiday” 
Erotica:  ”Erotica”  ”Deeper and Deeper”  ”Bad Girl”  ”Fever”  ”Rain”  ”Bye Bye Baby” 
Bedtime Stories:  ”Secret”  ”Take a Bow”  ”Bedtime Story”  ”Human Nature” 
Something to Remember:  ”You'll See”  ”Oh Father”  ”One More Chance”  ”Love Don't Live Here Anymore” 
Evita:  ”You Must Love Me”  ”Don't Cry for Me Argentina”  ”Another Suitcase in Another Hall” 
Ray of Light:  ”Frozen”  ”Ray of Light”  ”Drowned World/Substitute for Love”  ”The Power of Good-Bye”  ”Nothing Really Matters” 
Music:  ”Music”  ”Don’t Tell Me”  ”What It Feels Like for a Girl” 
American Life:  ”American Life”  ”Hollywood”  ”Nothing Fails”  ”Love Profusion” 
Confessions on a Dance Floor:  ”Hung Up”  ”Sorry”  ”Get Together”  ”Jump” 
Hard Candy:  ”4 Minutes”  ”Give It 2 Me”  ”Miles Away” 
Celebration:  ”Justify My Love”  ”Crazy for You”  ”Rescue Me”  ”Holiday” 
MDNA:  ”Give Me All Your Luvin’”  ”Girl Gone Wild”  ”Turn Up the Radio” 
Rebel Heart:  ”Living for Love” 
Soundtrackit:  ”Crazy for You”  ”Gambler”  ”Sooner or Later”  ”This Used to Be My Playground”  ”I'll Remember”  ”Beautiful Stranger”  ”American Pie”  ”Die Another Day”  ”Masterpiece” 
Promootiosinglet:  ”Now I'm Following You”  ”I Want You”  ”Buenos Aires”  ”Sky Fits Heaven”  ”Impressive Instant”  ”Amazing”  ”GHV2 Megamix”  ”Into the Hollywood Groove”  ”Nobody Knows Me”  ”Imagine (Live)”  ”Mother and Father”  ”Hey You” 
Vierailijana:  ”Me Against the Music”  ”Sing” 
  Kirja   Luokka  Konserttikiertueet  Madonna  Videografia 
Kuvankaappaus ”Jump”-videolta. Madonna vaaleassa peruukissaan ja mustassa nahka-asussaan.
Madonna esittämässä kappaletta Confessions Tourilla.
Kriitikot pitivät ”Jumpin” live-esitystä yhtenä Confessions Tourin kohokohdista.
Luettelo 100 metrin juoksun Suomen mestareista

Tämä on luettelo 100 metrin juoksun Suomen mestareista. 100 metrin juoksun Suomen mestaruudesta on kilpailtu Kalevan kisoissa vuodesta 1907 lähtien. Naiset kilpailivat Suomen mestaruudesta vuosina 1913–1923 ja uudelleen vuodesta 1945 lähtien.
Mestaruudet

Miehet (yht. 117)
5 – Nils Kronqvist, Antti Rajamäki
4 – Lauri Härö, Pentti Rekola, Kimmo Saaristo
3 – Ilmari Helle, Aki Tammisto, Esko Inkala, Voitto Hellsten, Raimo Vilén, Ossi Karttunen, Markus Pöyhönen
2 – Uuno Railo, Aarni Nyström, Erkki Koponen, Börje Strandvall, Palle Virtanen, Kalevi Huttunen, Börje Strand, Pauli Ny, Aarno Musku, Sami Länsivuori, Ari Pakarinen, Harri Kivelä, Janne Haapasalo, Joni Rautanen, Visa Hongisto, Ville Myllymäki, Eetu Rantala, Samuli Samuelsson
1 – Aarne Kumlin, Torsten Wendelin, Emil Kukko, Waldemar Wickholm, Erkki Kättö, Hannes Sula, Axel Kuffschinoff, Valentin Bergman, Erik Wilén, Reijo Halme, Kalervo Pitkänen, Bengt Sjöstedt, Martti Kaskivirta, Voitto Jalava, Pauli Tavisalo, Jorma Ehrström, Erik Gustafsson, Raimo Räty, Esko Elsilä, Tapani Turunen, Jukka Sihvonen, Ari Salonen, Jarkko Toivonen, Kari Niemi, Turo Meriläinen, Kim Lesch, Tuomas Näsi, Kari Louramo, Stefan Koivikko, Nghi Tran, Jarkko Ruostekivi, Hannu Hämäläinen, Jonathan Åstrand, Konsta Alatupa, Viljami Kaasalainen, Samuel Purola, Santeri Örn, Riku Illukka
Naiset (yht. 91)
9 – Mona-Lisa Pursiainen
7 – Olga Virtanen, Sisko Hanhijoki, Sanna Kyllönen
6 – Helinä Marjamaa
5 – Johanna Manninen, Hanna-Maari Latvala, Lotta Kemppinen
3 – Lisie Nyström, Aulikki Lehmijoki, Brita Johansson, Maija Koivusaari, Heidi Hannula, Sari Keskitalo
2 – Mirja Jämes, Aili Reiko, Hilkka Talvio, Ulla Pokki, Tuula Rautanen, Tuija Valkama, Anniina Kortetmaa
1 – Ida Välimäki, Salme Jaakkola, Tuovi Vahtera, Sirkka Norrlund, Riitta Vesanen, Auli Marttinen, Ella Räsänen, Anna Hämäläinen
Vuosittain

w = tuulitulos
Joni Rautanen voitti miesten Suomen mestaruuden 2008 ja 2010.
Hilkka Talvio voitti naisten Suomen mestaruuden 1949 ja 1950.
Johanna Manninen voitti naisten Suomen mestaruuden 2001–2004 ja 2007.
Sari Keskitalo voitti naisten Suomen mestaruuden 2008, 2009 ja 2010.
Juutalaisranska

Juutalaisranska on pohjois-Ranskan ja Reinin alueen juutalaisten keskiajalla käyttämästä ranskan kielestä käytetty nimitys. Sillä on laadittu uskonnollista ja maallista kirjallisuutta heprealaista kirjaimistoa käyttäen.
Rakenteeltaan juutalaisranska ei juurikaan poikkea muinaisranskasta. Teksteissä esiintyvät murrepirteet edustavat eri paikallismurteita. Hepreankielisiä lainasanoja on vähän.
Kielen kirjallinen käyttö päättyi 1300-luvulla, jolloin juutalaiset karkotettiin Ranskasta. Reinin alueen juutalaisten siirryttyä puhumaan saksaa osa ranskalaisista sanoista välittyi heidän mukanaan myöhempään jiddišiin.
Juutalaisprovensaali

| Juutalaisprovensaali> Tiedot |
| --- | --- |
Alue:   Ranska, Avignon
Puhujia:  0
Kirjaimisto:  latinalainen
Kielitieteellinen luokitus
Kielikunta:  indoeurooppalaiset kielet
Kieliryhmä:  romaaniset kielet oksitaani
Kielikoodit
ISO 639-1:  oc
ISO 639-2:  oci
ISO 639-3:  oci
 Ohje 
Juutalaisprovensaali tarkoittaa Etelä-Ranskan juutalaisten puhumaa provensaalin eli oksitaanin muunnosta.
Juutalaisprovensaalin vanhimmat näytteet ovat keskiajalta. Kielellä on laadittu uskonnollista ja maallista kirjallisuutta heprealaista kirjaimistoa käyttäen. Juutalaisprovensaali kukoisti paaville kuuluneessa Venaissinin kreivikunnassa aina Ranskan vallankumoukseen saakka, jolloin sen puhujat alkoivat siirtyä käyttämään ranskan kieltä. Saksalaiset surmasivat kielen puhujia toisessa maailmansodassa. Viimeinen tunnettu juutalaisprovensaalin puhuja Armand Lunel kuoli vuonna 1977.
Seija Juva

Seija Juva (s. 1941 Helsinki) on suomalainen kuvataiteilija, joka tunnetaan naivistina.
Juva meni koulun jälkeen töihin lelutehtaaseen Kouvolaan, mutta muutti Helsinkiin 1959 ja opiskeli kuvanveistoa Taideteollisen ammattikoulun iltalinjalla. Päivätyönään hän toimi muun muassa offset-painon asemoijana. Perustettuaan perheen kuvanveistäjä Kari Juvan kanssa Seija Juva muun muassa suunnitteli koruja, koska "kaksi kuvanveistäjää samassa perheessä oli liikaa". Maalaustaiteen pariin Juva siirtyi 1970-luvun alussa. Juvan teoksia on käytetty kirjojen kuvituksena, mutta myös lehdissä, postikorteissa ja muissa painotuotteissa. Naivistisia teoksiaan Juva on maalannut öljyväreillä kankaalle.
Juutit

Juutit olivat germaaninen kansa, joiden uskotaan alun perin asuneen nykyisen Tanskan Jyllannissa (Jutland, ”Juutinmaa”) sekä Friisian rannikolla. Tacitus mainitsee kirjassaan Germania heimon nimeltä eudosit (eudoses), jonka on tulkittu tarkoittavan juutteja. Juutit esiintyvät muissa varhaisissa lähteissä myös nimillä Eote, Ytene, Yte ja Iutae. Tacituksen mukaan eudosit olivat yksi niistä heimoista, jotka palvoivat Nerthus-jumalatarta.
Juutit valloittivat yhdessä anglien, saksien ja friisien kanssa Englannin 400-luvulla. Beda Venerabiliksen mukaan juutit asettuivat Kentiin, Hampshireen ja Isle of Wightin saarelle. Tanskaan jääneet juutit sulautuivat sittemmin daaneihin.
Lopunajan merkit

| Lopunajan merkit Timo Rautiainen & Trio Niskalaukaus |
| --- | --- | --- |

Studioalbumin tiedot
 Äänitetty : elo–syyskuu 1998 Sundi Coop, Savonlinna
 Julkaistu: 25. tammikuuta 1999
 Tuottaja(t): Timo Rautiainen
 Tyylilaji: heavy metal
 Kesto: 35.15
 Levymerkki: Ranka Recordings
Listasijoitukset
  5.
Timo Rautiaisen & Trio Niskalaukauksen muut julkaisut
| Hävetkää! 1997 | Lopunajan merkit 1999 | Itku pitkästä ilosta 2000 |
Lopunajan merkit on Timo Rautiainen & Trio Niskalaukauksen ensimmäinen studioalbumi vuodelta 1999.
Albumin pääteemana ovat ympäristöasiat ja esimerkiksi kappaleen ”Tyyni” sanoitukset kertovat viimeisestä saimaannorpasta. Ainoa poikkeus on albumin päätösraita, ”Häpeän lävistämä”, joka kertoo koulukiusaamisen takia itsemurhan tehneestä pojasta. Timo Rautiainen on säveltänyt ja sovittanut kaikki albumin kappaleet. Sanoituksia ovat kirjoittaneet Rautiaisen lisäksi Tomi Tuomaala, Anssi Gröhn sekä Arto Revonkorpi.
Tuotanto ja julkaisu

Trio Niskalaukauksen käyttämä Tuomo Valtosen studiotila oli käytännössä pieni teollisuushalli. Olosuhteiden takia kappaleiden live-taltioimisesta yhteissoittona luovuttiin ja kitara- sekä bassoraidat tallennettiin yksitellen lyhyissä pätkissä.
Lopunajan merkit -albumilla rytmikitararaidoista vastasivat ainoastaan Jarkko Petosalmi ja Karri Rämö.
Lopunajan merkit piti alun perin ilmestyä omakustanteena. Spinefarm Records oli kuitenkin kiinnostunut julkaisemaan uuden albumin toimittuaan Hävetkää!-EP:n jakelijana. Värikkäiden vaiheiden jälkeen ja erityisesti Spinefarmin Ewo Rytkösen ja Rautiaisen keskinäisen kädenväännön lopputuloksena Trio Niskalaukaus allekirjoitti levytyssopimuksen Spinefarmin alamerkin Ranka Recordingsin kanssa marraskuussa 1998 ja Lopunajan merkit julkaistiin muutaman kuukauden myöhässä alkuperäisestä suunnitelmasta, 25. tammikuuta 1999.
Kansitaide

Lopunajan merkit -albumin kansitaide on edellisen Hävetkää!-EP:n ympäristöaiheisten sanoitusten temaattinen jatko. Kansikuvat ovat Timo Rautiaisen lasten, Jaakko ja Oona Rautiaisen tekemiä mustavalkopiirroksia. Jaakko Rautiainen piirsi isänsä ohjeiden mukaan albumin etukannen tilanteesta, jossa kaikki ihmiset ovat hävinneet maapallolta ihmisen oman toiminnan johdosta ja jäljellä on vain villieläimiä. Takakannessa on Oona Rautiaisen piirtämä tyttöhahmo.
Promootion ongelmat ja kritiikki

Albumin promootiosta muodostui ongelma, sillä pian julkaisun jälkeen Sanna Sillanpää surmasi helsinkiläisellä ampumaradalla kolme ihmistä ampuma-aseella. Muun muassa asiasta laajasti kirjoittaneeseen Helsingin Sanomiin suunnitellut mainokset vedettiin nopeasti pois levy-yhtiön päätöksellä, koska ne sisälsivät tekstin "Kolme pulloa jallua vai Niskalaukaus? Vaikutus on kutakuinkin sama... Me olemme kaikki syyllisiä.". Albumin mainokset ilmestyivät eri medioissa vasta myöhemmin keväällä 1999 ja onnettoman yhteensattuman takia albumin levymyynti esimerkiksi ensimmäisen kuukauden aikana oli olematonta.
Albumi sai lehdistössä pääosin hyvän vastaanoton. Kriitikot antoivat tunnustusta muun muassa Rautiaisen selkeälle laulutyylille, raskaille kitarariffeille ja albumille taltioidulle tunnelmalle. Joitakin merkittäviä soraääniäkin kuului, esimerkiksi Keskisuomalaisen musiikkikriitikko arvioi levyn olevan "puuduttavaa keskitempoa, tylsiä rakenteita, kierrätettyjä heviriffejä, särmätöntä surinaa, huonoja melodioita, väritön laulaja" (sic).
Kappaleesta "Hyvä päivä" tehtiin Tomi Tuomaalan ohjaama, basisti Arto Alaluusuan Multian tilalla talvella 1999 kuvattu musiikkivideo, jonka tuotantokustannukset olivat 3000 markkaa. Yhtyeen sijasta videolla esiintyy neljä näyttelijää, muun muassa Timo Rautiaisen tytär Oona.
Lopunajan merkit -albumilta ei julkaistu singlejä, eikä se sijoittunut Suomen viralliselle albumilistalle.
Kappaleet

Venäjän orvot – 4.00 (säv. Timo Rautiainen, san. Timo Rautiainen, sov. Timo Rautiainen)
Rekkamies – 3.52 (säv. Timo Rautiainen, san. Tomi Tuomaala, sov. Timo Rautiainen)
En katso taakse – 3.47 (säv. Timo Rautiainen, san. Tomi Tuomaala, sov. Timo Rautiainen)
Talvi-illan tarina – 2.33 (säv. Timo Rautiainen, san. Arto Revonkorpi & Timo Rautiainen, sov. Timo Rautiainen)
Tyyni – 4.45 (säv. Timo Rautiainen, san. Tomi Tuomaala, sov. Timo Rautiainen)
Hyvä päivä – 3.46 (säv. Timo Rautiainen, san. Tomi Tuomaala, sov. Timo Rautiainen)
Lajinsa viimeiset – 3.39 (säv. Timo Rautiainen, san. Anssi Gröhn & Timo Rautiainen, sov. Timo Rautiainen)
Alavilla mailla – 5.16 (säv. Timo Rautiainen, san. Tomi Tuomaala, sov. Timo Rautiainen)
Häpeän lävistämä – 3.33 (säv. Timo Rautiainen, san. Anssi Gröhn & Timo Rautiainen, sov. Timo Rautiainen)
Kokoonpano

Timo Rautiainen – kitara, laulu
Arto Alaluusua – basso
Seppo Pohjolainen – rummut, taustalaulu
Jarkko Petosalmi – kitara
Karri Rämö – kitara
+
Valtteri Revonkorpi – koskettimet kappaleissa "Hyvä päivä", "Lajinsa viimeiset" ja "Alavilla mailla"
Kokoonpano > Tuotanto

Tuomo Valtonen – äänittäjä, ja miksaaja
Mika Jussila – masteroija
Arto Revonkorpi, Tomi Tuomaala ja Timo Rautiainen – valokuvat
Riku Jokinen – roudaus, hoidot ja säädöt
Arvostelut

Soundi:
Aiheesta muualla

Lopunajan merkit Discogsissa. (englanniksi)
Albumi Lopunajan merkit Encyclopaedia Metallum -sivustolla (englanniksi)
Timo Rautiainen & Trio Niskalaukaus
| --- | --- |
Albumit:   Lopunajan merkit  Itku pitkästä ilosta  Rajaportti  Kylmä tila  Lauluja Suomesta  In frostigen Tälern  Hartes Land 
EP:t:   Hävetkää!  Kuilun partaalla (EP)  Tiernapojat (EP) 
Kokoelmat:   Tilinteon hetki 
DVD:t:   DVD (Timo Rautiainen & Trio Niskalaukaus)  Perunkirjoitus (DVD) 
Kirjat:   Trio Niskalaukaus 
Muuta:  Diskografia
Looginen empirismi

Looginen empirismi on filosofian suuntaus, jonka mukaan todellisuutta koskevan tiedon tulee perustua kokemukseen ja havaintoihin.
Loogisen empirismin pääväite on, että ei ole olemassa synteettisiä apriorisia totuuksia. Wienin piirin mukaan matematiikan ja logiikan tieto on analyyttista apriorista tietoa eli käsitteiden määritelmiin perustuvaa ja kokemuksesta riippumatonta. Nämä väitteet ovat puhtaasti käsitteellisiä, ja siten niiden pätevyys on käsiteanalyysin keinoin selvitettävissä. Kaikki muu tieto oli synteettistä aposteriorista tietoa eli pääteltävissä vasta kokemuksen perusteella.
Historia

Moritz Schlickin Wienin piiri käytti suuntauksestaan alun perin nimitystä looginen positivismi, joka muuntui 1930-luvulla vähitellen loogiseksi empirismiksi. Loogisen empirismin isänä pidetään Rudolf Carnapia. Käsitettä 'looginen empirismi' käytti ensimmäisenä suomalainen filosofi Eino Kaila vuonna 1927 teoksessaan Die Principien der Wahrscheinlich­keitslogik Carnap, Kaila ja Hans Reichenbach luopuivat aikaisemmin käyttämästään käsitteestä looginen positivismi jo 1930-luvun alkupuolella, mutta myöhemmin erityisesti loogisen empirismin vastustajat ovat käyttäneet tätä nimitystä.
Loogisen empirismin edeltäjänä pohjoismaissa ja erityisesti Ruotsissa on pidetty Axel Hägerströmin filosofiaan perustuvaa Uppsalan koulukuntaa, joka sulautui loogiseen empirismiin.
Wienin piiri

Itävaltalaisen Moritz Schlickin ympärille kerääntyi 1920-luvulla joukko filosofeja ja tieteentekijöitä, joita yhdisti kokemustietoon perustuva näkemys tieteestä, aja­tus kaikkien tieteiden ykseydestä, perinteisen ajattelun hylkää­minen, filosofian tehtävän rajaaminen tieteen kielen arvosteluksi sekä näkemys logiikasta tieteen keskeisenä apuvälineenä. Vuonna 1929 Wienin piiri esitti ohjelman tieteellisestä maailmankäsityksestä.
Piirin keskeisiä hah­moja olivat Wienissä:
Moritz Schlick (1882–1936)
Rudolf Carnap (1891–1970)
Otto Neurath (1882–1945)
Herbert Feigl (1902–1988).
Toimintaan osallistuivat myös:
Kurt Gödel, loogikko (1906–1978)
Karl Popper (1902–1994) (arvostelijana).
Ryhmän vaikutuspiiriin kuuluivat:
Hans Reichenbach (1891–1953) Berliinissä, myöhemmin Yhdysvalloissa
Carl G. Hempel (1905–1997) Berliinissä, myöhemmin Yhdysvalloissa
Kurt Grelling (1886–?) Berliinissä
Alfred J. Ayer (1910–1989) Britanniassa
Ernest Nagel (1901–1985) Yhdysvalloissa
Willard Van Orman Quine (1908–2000) Yhdysvalloissa
Alfred Tarski, loogikko (1902–1983) Puolassa
Eino Kaila (1890–1958) Suomessa
Wienin piiri hajautui kun kansallissosialistit tulivat valtaan Saksassa. Wienin piirin ajattelijoihin suhtauduttiin usein vihamielisesti muun muassa kansallissosialistien ja konservatiivisen filosofian edustajien taholta. Kurt Grelling kuoli Auschwitzin keskitysleirillä, ja useimmat muut piirin jäsenistä joutuivat pakenemaan kansallissosialisteja ulkomaille. Monet piirin jäsenistä muuttivat Yhdysvaltoihin ja opettivat siellä eri yliopistoissa. Schlick jäi Itävaltaan, mutta vuonna 1936 hänet surmasi Wienin yliopistolla kansallissosialisteja kannattanut opiskelija.
Piirin johtajan murha ja jäsen­ten pakeneminen vieraisiin maihin tuhosi suuren osan piirin toimintaedellytyksistä. Lisää tu­hoa aiheutti kylmä sota. Wienin piirin tieteen ykseyden aatetta alettiin pitää kommunistisena.